Кампо-Формийският мирен договор е мирен договор между Франция и Австрия, с който завършва първият етап на Революционните войни. Подписан е на 18 октомври 1797 г. в Пасериано, близо до село Кампо Формио () (Италия), от страна на Френската република – генерал Наполеон Бонапарт, от страна на Австрийската монархия – граф Кобенцл. С договора Френската република приключва успешно войната срещу Австрия и последната напуска Първата антифренска коалиция.